CELEX: 62015CN0343
Language: da
Date: 2015-07-08 00:00:00
Title: Sag C-343/15: Anmodning om præjudiciel afgørelse indgivet af Centrale Raad van Beroep (Nederlandene) den 8. juli 2015 — J. Klinkenberg mod Minister van Infrastructuur en Milieu

21.9.2015   
            
            
               DA
            
            
               Den Europæiske Unions Tidende
            
            
               C 311/31
            
         Anmodning om præjudiciel afgørelse indgivet af Centrale Raad van Beroep (Nederlandene) den 8. juli 2015 — J. Klinkenberg mod Minister van Infrastructuur en Milieu
   (Sag C-343/15)
   (2015/C 311/36)
   Processprog: nederlandsk
   
      Den forelæggende ret
   
   Centrale Raad van Beroep
   
      Parter i hovedsagen
   
   
      Sagsøger: J. Klinkenberg
   
      Sagsøgt: Minister van Infrastructuur en Milieu
   
      Præjudicielle spørgsmål
   
   
               1)
            
            
               Skal artikel 1 direktiv 1999/63/EF (1) og § 1, stk. 1, i bilaget »Europæisk aftale om tilrettelæggelse af arbejdstiden for søfarende« fortolkes således, at dette direktiv og denne aftale finder anvendelse på en tjenestemand, der gør tjeneste i statens rederi, de Rijksrederij, og som er medlem af besætningen på et skib, hvormed der udføres fiskeriinspektion?
            
         
               2)
            
            
               Såfremt spørgsmål 1 besvares benægtende, skal artikel 2 i direktiv 89/391/EØF (2), artikel 1, stk. 3, og artikel 2, nr. 1 og 2, i direktiv 93/104/EG (3) og artikel 1, stk. 3, artikel 2, nr. 1 og 2, i direktiv 2003/88/EF fortolkes således, at direktiv 93/104/EF og direktiv 2003/88/EF (4) finder anvendelse på en tjenestemand som omhandlet i spørgsmål 1?
            
         
               3)
            
            
               Skal artikel 3, 5 og 6 i direktiv 93/104/EG og artikel 3, 5 og 6 i direktiv 2003/88/EF fortolkes således, at de er til hinder for en ordning i en medlemsstat, hvorefter de timer, hvori den i spørgsmål 1 omhandlede tjenestemand under sejladsen ikke arbejder men er forpligtet til at stå til rådighed og kunne tilkaldes til tjeneste med henblik på at afhjælpe forstyrrelser i maskinrummet, betragtes som hviletid?
            
         
               4)
            
            
               Skal artikel 3, 5 og 6 i direktiv 93/104/EF og artikel 3, 5 og 6 i direktiv 2003/88/EF fortolkes således, at de er til hinder for en ordning i en medlemsstat hvorefter de timer, hvori den i spørgsmål 1 omhandlede tjenestemand under sejladsen ikke arbejder, men hvori han på kaptajnens anvisning er forpligtet til at gøre tjeneste, såfremt dette er nødvendigt af hensyn til skibets umiddelbare sikkerhed, sikkerheden for personer om bord, ladning eller miljøet eller for at yde hjælp til andre skibe eller personer i nød, skal betragtes som hviletid?
            
         
      (1)  Rådets direktiv 1999/63/EF af 21.6.1999 om gennemførelse af den aftale om tilrettelæggelse af arbejdstiden for søfarende, som er indgået mellem European Community Shipowners' Association (ECSA) og Federation of Transport Workers' Unions in the European Union (FST) — Bilag: Europæisk aftale om tilrettelæggelse af arbejdstiden for søfarende (EFT L 167, s. 33).
   
      (2)  Rådets direktiv 89/391/EØF af 12.6.1989 om iværksættelse af foranstaltninger til forbedring af arbejdstagernes sikkerhed og sundhed under arbejdet (EFT L 183, s. 1).
   
      (3)  Rådets direktiv 93/104/EF af 23.11.1993 om visse aspekter i forbindelse med tilrettelæggelse af arbejdstiden (EFT L 307, s. 18).
   
      (4)  Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden (EUT L 299, s. 9).